ત્વચાની સાથે વાળનું પણ ધ્યાન રાખવું ખૂબ જરૂરી છે. ઇન્ટરવ્યૂમાં વાળ ખુલ્લાં રાખીને જવું સારુ નથી લાગતું. તો તમે વાળને પીનઅપ કરીને અથવા તો પોનીટેલ કરીને જઇ શકો છો. જે તમને એક આકર્ષિક લૂક આપશે. તમારા કપડાંને અનુરૂપ પણ તમે હેર સ્ટાઇલ કરી શકો છો. હવે તમે ઇન્ટરવ્યૂમાં જાવ છો ત્યારે હંમેશા હળવો મેકઅપ કરવો. કારણ કે વધુ પડતા મેકઅપને પ્રોફેશનલી માનવામાં નથી આવતું. ફાઉન્ડેશન, કન્સીલર, કાજલ, મસ્કરા અને લાઇટ કલરની લિપસ્ટીક કરવી. કાજલ અને મસ્કરાથી તમારી આંખો સારી દેખાશે. આ સાથે જ જો તમારી આઇ બ્રો અને અપર લિપ્સ વધી ગઇ હોય તો એ સૌથી પહેલા સેટ કરી લેવી કારણ કે એના પર ખાસ દરેકનું ધ્યાન જતું હોય છે. આઇ બ્રો સેટ કરી પેન્સિલથી તેને સરખી કરી દો. ઇન્ટરવ્યૂમાં જાવ ત્યારે હંમેશા ટીશ્યૂ પેપર અને નાનો મિરર રાખવો. જેથી મેકઅપ ખરાબ થાય તો તેને સરખો કરી શકો. અને પાણીની એક નાની બોટલ અને સાથે ચોકલેટ-પીપર રાખવાનું પણ ન ભૂલશો કારણ કે જો તમે ઇન્ટરવ્યૂ પહેલા નર્વસ ફીલ કરો તો એને મોંમાં રાખો. પરંતુ આટલી વસ્તુ કરશો તો નર્વસ થવાની કોઇ જ જરૂર નહી પડે.